**NOTĂ INFORMATIVĂ**

**la proiectul Hotărîrii Guvernului cu privire la modificarea Hotărîrii Guvernului nr. 141 din 24 februarie 2014**

Prevederile Planului de acţiuni pentru crearea sistemului de statistică energetică aprobat prin Hotărîrea Guvernului nr. 141 din 24 februarie 2014 privind crearea sistemului de statistică energetică urmează a fi realizate în conformitate cu Decizia D/2013/02/MC-EnC din 24 octombrie 2013 a Consiliului Ministerial al Comunităţii Energetice cu privire la Regulamentul (CE) nr.1099/2008 privind statistica energetică, completat cu Regulamentul Comisiei (UE) nr.431/2014 din 24 aprilie 2014, şi Decizia D/2012/02/MC-EnC din 18 octombrie 2012 a Consiliului Ministerial al Comunităţii Energetice cu privire la Directiva 2008/92/CE privind procedura comunitară de ameliorare a transparenţei preţurilor la gaz şi energie pentru utilizatorii finali din industrie, implementarea cărora a devenit o obligaţiune a Republicii Moldova în cadrul acquis-ului Tratatului Comunităţii Energetice în octombrie 2012.

Majoritatea prevederilor Planului de Acţiuni menţionat au fost realizate cu excepţia pachetului de lucru 3 şi acţiunii 6.3.3, care prevădcrearea unui sistem informaţional (hardware şi software), inclusiv a facilităţilor de comunicare şi respectiv elaborarea balanţelor energetice anuale pe termen lung. Activităţile respective nu au fost realizate din cauza insuficienţei de asistenţă tehnică şi a surselor financiare (suma necesară este de aproximativ 500 mii Euro).

Astfel, modificarea Hotărîrea Guvernului nr. 141/2014 are drept scop actualizarea termenilor acţiunilor neîndeplinite întru realizarea Planului de acţiuni pentru crearea sistemului de statistică energetică.

Totodată, s-a propus excluderea obligativităţii de aprobare a balanţelor energetice de către Guvern, deoarece acestea au un caracter temporar (un an) şi nu se răsfrîng asupra publicului larg, fiind mai mult necesare pentru prognozare, planificare şi pregătirea documentelor de politici din sectorul energetic.

Realizarea proiectului menţionat nu implică alocarea mijloacelor financiare suplimentare din bugetul de stat.

În contextul celor enunţate, Ministerul Economiei propune spre aprobare proiectul Hotărîrii Guvernului cu privire la modificarea Hotărîrii Guvernului nr. 141 din 24 februarie 2014.

**Viceprim-ministru,**

**ministrul economiei Octavian CALMÎC**